CELEX: 32020D2039
Language: hr
Date: 2020-12-09 00:00:00
Title: Provedbena odluka Komisije (EU) 2020/2039 оd 9. prosinca 2020. o odobrenju odstupanja određenim državama članicama od primjene provedbenih uredbi Komisije (EU) 2019/2240 i (EU) 2019/2241 (priopćeno pod brojem dokumenta C(2020) 8602) (Vjerodostojni su samo tekstovi na danskom, hrvatskom, nizozemskom i poljskom jeziku)

11.12.2020   
               
               
                  HR
               
               
                  Službeni list Europske unije
               
               
                  L 416/52
               
            
         PROVEDBENA ODLUKA KOMISIJE (EU) 2020/2039
         оd 9. prosinca 2020.
         o odobrenju odstupanja određenim državama članicama od primjene provedbenih uredbi Komisije (EU) 2019/2240 i (EU) 2019/2241
         
            
               (priopćeno pod brojem dokumenta C(2020) 8602)
            
         
         (Vjerodostojni su samo tekstovi na danskom, hrvatskom, nizozemskom i poljskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/1700 Europskog parlamenta i Vijeća od 10. listopada 2019. o uspostavi zajedničkog okvira za europske statistike o osobama i kućanstvima koje se temelje na podacima o pojedincima prikupljenima na uzorcima, izmjeni uredaba (EZ) br. 808/2004, (EZ) br. 452/2008 i (EZ) br. 1338/2008 Europskog parlamenta i Vijeća, te stavljanju izvan snage Uredbe (EZ) br. 1177/2003 Europskog parlamenta i Vijeća i Uredbe Vijeća (EZ) br. 577/98 (1), osobito njezin članak 19. stavak 1.,
         budući da:
         
                     (1)
                  
                  
                     U skladu s člankom 19. stavkom 5. Uredbe (EU) 2019/1700 Danska, Hrvatska, Nizozemska i Poljska podnijele su zahtjeve za odstupanje u roku od tri mjeseca od datuma stupanja na snagu provedbenih uredbi Komisije (EU) 2019/2240 (2) i (EU) 2019/2241 (3).
                  
               
                     (2)
                  
                  
                     Iz informacija dostavljenih Komisiji proizlazi da su zahtjevi Danske, Hrvatske, Nizozemske i Poljske opravdani zbog potrebe za većim prilagodbama nacionalnih administrativnih i statističkih sustava radi usklađivanja s provedbenim uredbama (EU) 2019/2240 i (EU) 2019/2241.
                  
               
                     (3)
                  
                  
                     Stoga bi Danskoj, Hrvatskoj, Nizozemskoj i Poljskoj trebalo odobriti zatražena odstupanja.
                  
               
                     (4)
                  
                  
                     Mjere predviđene ovom Odlukom u skladu su s mišljenjem Odbora za europski statistički sustav,
                  
               DONIJELA JE OVU ODLUKU:
         
            Članak 1.
            Odstupanja od provedbenih uredbi (EU) 2019/2240 i (EU) 2019/2241 utvrđena u Prilogu odobravaju se državama članicama navedenima u tom prilogu.
         
         
            Članak 2.
            Ova je Odluka upućena Kraljevini Danskoj, Republici Hrvatskoj, Kraljevini Nizozemskoj i Republici Poljskoj.
         
         
            Sastavljeno u Bruxellesu 9. prosinca 2020.
            
               
                  Za Komisiju
               
               Paolo GENTILONI
               
                  Član Komisije
               
            
         
         
            (1)  SL L 261 I, 14.10.2019., str. 1.
         
         
            (2)  Provedbena uredba Komisije (EU) 2019/2240 оd 16. prosinca 2019. o utvrđivanju tehničkih stavki skupa podataka, tehničkih formata za dostavu informacija te detaljnih postupaka i sadržaja izvješćâ o kvaliteti za organizaciju ankete na uzorku u području radne snage u skladu s Uredbom (EU) 2019/1700 Europskog parlamenta i Vijeća (SL L 336, 30.12.2019., str. 59).
         
            (3)  Provedbena Uredba Komisije (EU) 2019/2241 оd 16. prosinca 2019. o opisu varijabli i duljine, zahtjeva kvalitete i razine detalja vremenskih nizova za dostavu mjesečnih podataka o nezaposlenosti u skladu s Uredbom (EU) 2019/1700 Europskog parlamenta i Vijeća (SL L 336, 30.12.2019., str. 125).
      
      
         
            PRILOG
            
               Odstupanja od Provedbene uredbe (EU) 2019/2240
            
            
                        Predmetna odredba
                     
                     
                        Država članica
                     
                     
                        Odobreno razdoblje odstupanja
                     
                     
                        Područje primjene odstupanja
                     
                  
                        Članak 3. (Opisi varijabli) i Prilog I.
                     
                     
                        Hrvatska
                     
                     
                        1 godina (2021.)
                     
                     
                        Dostava podataka za varijable INCGROSS (Bruto mjesečna plaća za glavni posao) i INCGROSS_F (Oznaka za bruto mjesečnu plaću za glavni posao) kao neto iznos, umjesto bruto iznosa
                     
                  
                        Članak 3. (Opisi varijabli) i Prilog I.
                     
                     
                        Hrvatska
                     
                     
                        1 godina (2021.)
                     
                     
                        Dostava podataka za varijablu HATFIELD (Područje najviše uspješno završene razine obrazovanja) u skladu s ISCED-F 2013., kao dvoznamenkasta oznaka, umjesto troznamenkaste
                     
                  
                        Članak 6. stavak 2. (Detaljne značajke uzoraka)
                     
                     
                        Nizozemska
                     
                     
                        1 godina (2021.)
                     
                     
                        Uniformna distribucija uzorka:
                        
                                    —
                                 
                                 
                                    Cjelokupni nacionalni uzorak za referentnu godinu neće biti uniformno distribuiran na sva referentna tromjesečja te godine.
                                 
                              
                                    —
                                 
                                 
                                    U svakom referentnom tromjesečju, cjelokupni tromjesečni uzorak neće biti uniformno distribuiran na sve referentne tjedne tog tromjesečja.
                                 
                              
                  
                        Članak 9. stavak 2. (Zajednički standardi za uređivanje, imputaciju, ponderiranje i procjenu)
                     
                     
                        Poljska
                     
                     
                        2 godine (2021.–2022.)
                     
                     
                        Dostava podataka za varijablu INCGROSS (Bruto mjesečna plaća za glavni posao) bez statističke imputacije u slučaju neodgovora.
                        Ispravljeni podaci s imputacijom za 2021. i 2022. dostavit će se zajedno s podacima za 2023., odnosno u ožujku 2025.
                     
                  
               Odstupanja od Provedbene uredbe (EU) 2019/2241
            
            
                        Predmetna odredba
                     
                     
                        Država članica
                     
                     
                        Odobreno razdoblje odstupanja
                     
                     
                        Područje primjene odstupanja
                     
                  
                        Članak 4. stavak 1. točka (a) (Rokovi za dostavu podataka)
                     
                     
                        Danska
                     
                     
                        3 godine (2021.–2023.)
                     
                     
                        Mjesečni podaci o nezaposlenosti za studeni dostavljaju se do 4. siječnja sljedeće godine.
                     
                  
                        Članak 6. stavak 1. (Izvori i metode)
                     
                     
                        Hrvatska
                     
                     
                        1 godina (2021.)
                     
                     
                        Opis izvora i metoda korištenih za sastavljanje mjesečnih ulaznih podataka o nezaposlenosti dostavlja se do 31. prosinca 2021.